J e g y z ő k ö n y v

**Készült:** Máriakálnok Község Önkormányzata Képviselő-testületének **2014. november 24-én** 16.30 órai kezdettel – Máriakálnok, Rákóczi út 6. szám alatt - megtartott nyilvános üléséről.

**Jelen vannak:**

Dr. Tóásóné Gáspár Emma ***polgármester***, Ruzsa István János ***alpolgármester***, Frauhammer József, Giczi László, Hochleitnerné Lakner Ágnes Márta, Juhász Károly, Komka Tamás István ***képviselők***; Kiss Bernadett ***gazdálkodási ügyintéző***; dr. Kránitz Péter ***jegyző;*** Nagy Tiborné ***jegyzőkönyvvezető.***

A polgármester a jelenléti ív alapján megállapítja, hogy a Képviselő-testület 7 tagja *közül 7* fő megjelent, így ***az ülés határozatképes***, azt megnyitja. A polgármester javaslatot tesz a **napirendre** az alábbiak szerint:

1. **1. Év végi jutalmazások**
2. **2. Az Önkormányzat Szervezeti és Működési Szabályzatáról szóló rendelet módosítása**
3. **3. Az Egységes Gépjármű Üzemeltetési Szabályzat jóváhagyása**

**4. Tájékoztató az AQUA Szolgáltató Kft. Felügyelő Bizottságába tag delegálásával kapcsolatban**

**5. Egyéb aktuális ügyek**

**- Arany János Tehetséggondozó Program**

**- Benzinkártya használata**

- **Óvoda melletti területrész megvásárlásával kapcsolatos döntés**

**- Sportegyesület pályázatainak támogatása**

**- Tűzoltóautó eladásáról döntés**

**- Malomdűlői utcák felújítása**

**- Tájékoztató az Óvoda közös fenntartásával kapcsolatban**

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**71/2014.(XI.24.) határozat**

Máriakálnok Község Önkormányzatának Képviselő-testülete a 2014. november 24-i ülésének napirendjét az alábbiak szerint fogadja el:

1. Év végi jutalmazások

 2. Az Önkormányzat Szervezeti és Működési Szabályzatáról

 szóló rendelet módosítása

 3. Az Egységes Gépjármű Üzemeltetési Szabályzat

 jóváhagyása

3. Tájékoztató az AQUA Szolgáltató Kft. Felügyelő Bizottságába tag delegálásával kapcsolatban

5. Egyéb aktuális ügyek

 **NAPIRENDI PONTOK MEGTÁRGYALÁSA**

**1. Év végi jutalmazások**

**Dr. Tóásóné Gáspár Emma polgármester:** A köztisztviselők jutalmazásáról a közös önkormányzati hivatal elszámolásakor már beszéltünk, ami még hátra van az önkormányzat állományában lévő Majorné Nagy Katalin és Markó Csaba jutalmazása. Nem kell mondanom, hogy hétvégén is teszik a dolgukat anélkül, hogy erre külön megbízást kapnának. Mivel ebben az évben valamelyest emelkedett a köztisztviselők jutalma, ezért szeretnék javaslatot tenni arra, hogy az említett személyek jutalma bruttó 250 eFt legyen, mivel nincs lehetőség évente többször honorálni a munkájukat. Kérem a véleményüket?

**Giczi László**: Jogosnak tartom az emelést.

**Juhász Károly**: Maximálisan végzik a munkájukat. Egyetértek a javaslattal.

**Dr. Tóásóné Gáspár Emma polgármester:** Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete egyetért azzal, hogy az Önkormányzattal munkavégzésre irányuló jogviszonyban álló fizikai dolgozók részére a polgármester jutalmat állapítson meg. Ehhez a Képviselő-testület az általános tartalék terhére 635 eFt összegű jutalomkeretet biztosít.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**72/2014.(XI.24.) határozat**

Máriakálnok Község Önkormányzatának Képviselő-testülete egyetért azzal, hogy az Önkormányzattal munkavégzésre irányuló jogviszonyban álló fizikai dolgozók részére a polgármester jutalmat állapítson meg. Ehhez a Képviselő-testület az általános tartalék terhére 635 eFt összegű jutalomkeretet biztosít.

**Ruzsa István János**: A polgármester asszony jutalmazására szeretnék javaslatot tenni, egy havi bruttó fizetésének összegére.

A képviselő-testület tagjai mindannyian támogatják a javaslatot.

**Dr. Tóásóné Gáspár Emma polgármester:** Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete dr. Tóásóné Gáspár Emma polgármestert kiváló munkája elismeréseként egy havi illetményének megfelelő összegű jutalomban részesíti. A Képviselő-testület a jutalom forrását az általános tartalék terhére biztosítja és felhatalmazza az alpolgármestert a jutalmazásról szóló dokumentumok aláírására.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**73/2014.(XI.24.) határozat**

Máriakálnok Község Önkormányzatának Képviselő-testülete dr. Tóásóné Gáspár Emma polgármestert kiváló munkája elismeréseként egy havi illetményének megfelelő összegű jutalomban részesíti. A Képviselő-testület a jutalom forrását az általános tartalék terhére biztosítja és felhatalmazza az alpolgármestert a jutalmazásról szóló dokumentumok aláírására.

1. **2. Az Önkormányzat Szervezeti és Működési Szabályzatáról szóló rendelet módosítása**

**Dr. Tóásóné Gáspár Emma polgármester:** Jegyző urat kérem meg a napirend ismertetésére.

**dr. Kránitz Péter jegyző:** Mindent, részletesen leírtam az előterjesztésben. Beépítésre kerültek azok a dolgok, amikről az alakuló ülésen döntés született. Továbbá felülvizsgáltuk, azokat a rendelkezéseket, amelyek közben valamilyen módosulást igényeltek.

**Máriakálnok Község Önkormányzatának Képviselő-testülete 7 igen (egyhangú) szavazattal az Önkormányzat Szervezeti és Működési Szabályzatáról szóló 7/2011.(IV.27.) önkormányzati rendelet módosításáról szóló 12/2014.(XI.26.) önkormányzati rendeletét megalkotta.**

1. **3. Az Egységes Gépjármű Üzemeltetési Szabályzat jóváhagyása**

**Dr. Tóásóné Gáspár Emma polgármester:** A képviselő-testület megkapta az Egységes Gépjármű Üzemeltetési szabályzatot. Az alapját a Kormányhivatal szabályzata adta, abból került átdolgozásra a mi szabályzatunk. Igyekeztem mindenre kitérni, ez alapján történik a mikrobusz használata is. A gépjármű összes adminisztratív dolgát Nagy Tiborné intézi.

**Dr. Tóásóné Gáspár Emma polgármester:** Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete az egységes gépjármű üzemeltetési szabályzatát az előterjesztésben meghatározott tartalommal jóváhagyja.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**74/2014.(XI.24.) határozat**

Máriakálnok Község Önkormányzatának Képviselő-testülete az egységes gépjármű üzemeltetési szabályzatát az előterjesztésben meghatározott tartalommal jóváhagyja.

**4. Tájékoztató az AQUA Szolgáltató Kft. Felügyelő Bizottságába tag delegálásával kapcsolatban**

**Dr. Tóásóné Gáspár Emma polgármester:** Mivel új képviselő-testületek és polgármesterek kerültek megválasztásra, ezért van szükség a Szigetközi Vízszolgáltató területéről két tag delegálására. A Szigetközi Vízszolgáltató 11 települést foglal magába, Máriakálnok és Halászi csak a vízszolgáltatással csatlakozott annak idején. A polgármester kollégáimmal egyeztetve két nevet fogok mondani, amit a többi önkormányzat is javasol. Az egyik személy Grundtner Gábor Kimléről, a másik jelölt dr. Balogh László Hédervárról. Azt gondolom, hogy mind a kettő jelölt támogatható.

Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete felhatalmazza a polgármestert, hogy az AQUA Szolgáltató Kft. Felügyelő Bizottságába Gruntner Gábor (Kimle) és dr. Balogh László (Hédervár) jelölését támogassa.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**75/2014.(XI.24.) határozat**

Máriakálnok Község Önkormányzatának Képviselő-testülete felhatalmazza a polgármestert, hogy az AQUA Szolgáltató Kft. Felügyelő Bizottságába Gruntner Gábor (Kimle) és dr. Balogh László (Hédervár) jelölését támogassa.

**5. Egyéb aktuális ügyek**

**- Arany János Tehetséggondozó Program**

**Dr. Tóásóné Gáspár Emma polgármester:** Az Arany János Tehetséggondozó Programba, egy szociálisan hátrányos helyzetű gyerekeknek a Révaiban egy program, ahol sokkal több pluszjuttatásban részesülnek. Erre a lehetőségre pályázott Kótai Sára. Az önkormányzat három dolgot tehet, elutasítja, erkölcsileg támogatja vagy anyagilag is támogatja. Ez idáig erkölcsi támogatásunkról biztosítottuk a jelentkezőket, anyagi támogatásunkról nem. Most is azt javaslom a képviselő-testületnek, hogy erkölcsileg támogassa Kótai Sára Révai Gimnázium Arany János Tehetséggondozó Programba történő jelentkezését.

Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának képviselő-testülete támogatja, hogy Kótai Sára nyolcadik évfolyamos tanuló (anyja neve: Rebek Erzsébet) Máriakálnok település képviseletében részt vegyen az Arany János Tehetséggondozó Programban.*

*Az önkormányzat elviekben támogatja a tanulót, anyagi támogatást nem tud nyújtani számára.*

*Felkéri a polgármestert, hogy a tanuló Arany János Tehetséggondozó Programba történő jelentkezéshez készült pályázatát és a jelen határozatot az alábbi határidőre a tanuló által az első helyen kiválasztott középiskola részére küldje meg.*

*Felelős: Dr. Tóásóné Gáspár Emma polgármester*

*Határidő: 2014. december 9.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**76/2014.(XI.24.) határozat**

Máriakálnok Község Önkormányzatának képviselő-testülete támogatja, hogy Kótai Sára nyolcadik évfolyamos tanuló (anyja neve: Rebek Erzsébet) Máriakálnok település képviseletében részt vegyen az Arany János Tehetséggondozó Programban.

Az önkormányzat elviekben támogatja a tanulót, anyagi támogatást nem tud nyújtani számára.

Felkéri a polgármestert, hogy a tanuló Arany János Tehetséggondozó Programba történő jelentkezéshez készült pályázatát és a jelen határozatot az alábbi határidőre a tanuló által az első helyen kiválasztott középiskola részére küldje meg.

Felelős: Dr. Tóásóné Gáspár Emma polgármester

Határidő: 2014. december 9.

**- Benzinkártya használata**

**Dr. Tóásóné Gáspár Emma polgármester:** A megvásárolandó személygépkocsihoz csatlakozik, hogy pontosítsuk az érthetőség és a becsület kedvéért, hogy a megigényelt benzinkártya ahhoz a gépjárműhez tartozik, és akkor lép életbe, amikor a személygépkocsit használni kezdem.

Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete úgy határoz, hogy a polgármester használatába adott üzemanyag kártya a Skoda Octavia típusú gépjárművel használható, azt követően, hogy a gépjármű üzembe állítása megtörtént.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**77/2014.(XI.24.) határozat**

Máriakálnok Község Önkormányzatának Képviselő-testülete úgy határoz, hogy a polgármester használatába adott üzemanyag kártya a Skoda Octavia típusú gépjárművel használható, azt követően, hogy a gépjármű üzembe állítása megtörtént.

- **Óvoda melletti területrész megvásárlásával kapcsolatos döntés**

**Dr. Tóásóné Gáspár Emma polgármester:** Volt már a képviselő-testület előtt ez a kérés és tegnap újra nálam járt az óvoda melletti ingatlan tulajdonosa. Azt mondta nagyon keskeny a bejárata az utca felöl, a tűzoltók szerint is megközelíthetetlen a hátsó rész, a Táncsics utca irányából sem tud bejárni, mert a pajta keresztben áll az udvaron. Tájékoztattam, hogy az nem lehet kifogás a tűzoltók részéről, hogy keskeny a bejárat, mivel a tízedik emeletre is feljutnak. Annak idején a képviselő-testület azt a döntést hozta, hogy azt az üres részt, ami az óvoda és a szomszéd között van, nem adjuk el, de használatra átadjuk. Akkor ezt elutasította. Újra itt járt s azt kérte, hogy vegye ismét fontolóra a képviselő-testület az ő vételi szándékát. Az a kérdés, hogy el akarjuk-e adni ezt a területet?

**Komka Tamás**: Nem értem, ha ingyen használhatja, akkor miért akarja megvenni?

**Juhász Károly**: Azért szeretné megvenni, mert, kerítést akar oda rakni.

**Hochleitnerné Lakner Ágnes**: Én elfogult vagyok, mert húsz évembe telt, míg ott dolgoztam, hogy az a rész az óvodáé legyen. Az önkormányzat akkor komoly pénzt fizetett, mert kimérettük, hogy az valóban az önkormányzat tulajdona. Ellene vagyok az eladásnak, maradjon így. Ahányszor be akar menni menjen, nem hiszem, hogy problémát okozna, hogy használja.

**Dr. Tóásóné Gáspár Emma polgármester:** Az eladásnak én sem vagyok híve, mert amink van, ahhoz ragaszkodjunk.

Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete, mint a Máriakálnok 132. helyrajzi számú ingatlan tulajdonosa ezen ingatlan területéből értékesíteni nem kíván. A 131. helyrajzi számú ingatlan tulajdonosa a területet továbbra is változatlan feltételekkel használhatja.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**78/2014.(XI.24.) határozat**

Máriakálnok Község Önkormányzatának Képviselő-testülete, mint a Máriakálnok 132. helyrajzi számú ingatlan tulajdonosa ezen ingatlan területéből értékesíteni nem kíván. A 131. helyrajzi számú ingatlan tulajdonosa a területet továbbra is változatlan feltételekkel használhatja.

**- Sportegyesület pályázatainak támogatása**

**Dr. Tóásóné Gáspár Emma polgármester:** Hoztunk egy döntést 2014. február 3-án, miszerint a Sportegyesület pályázatához 600 eFt-tal hozzájárulunk. Akkor a képviselő-testület úgy tudta, hogy a pályázat automata öntözőrendszer kiépítésére és a gyep cseréjére irányul. A pályázat beadásra került, meg is nyerték csak nem erre a célra, hanem vizesblokk felújítására, a tetőtérben klubszobát alakítottak ki, és a tetőt javították meg. A 600 e Ft kifizetésre került csak a kivonatunk nem pontos. Szeretném, ha a régi határozatot visszavonnánk és egy új határozat születne, hogy a vizesblokk felújítására és a tető javítására szolgál ez a 600 eFt.

Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzata, a 7/2014. (II. 3.) szám alatt kiadott Képviselő-testületi határozatát az alábbiak szerint pontosítja:*

*A pályázat célja: a vizesblokk felújítása, a tető javítása, valamint a tetőtérben klubszoba kialakítása.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**79/2014.(XI.24.) határozat**

Máriakálnok Község Önkormányzata, a 7/2014. (II. 3.) szám alatt kiadott Képviselő-testületi határozatát az alábbiak szerint pontosítja:

A pályázat célja: a vizesblokk felújítása, a tető javítása, valamint a tetőtérben klubszoba kialakítása.

**Dr. Tóásóné Gáspár Emma polgármester:** Ehhez kapcsolódik Neuberger Attila kérése, hogy most szeretnék beadni a pályázatot automataönöző rendszernek a kiépítésére, gyep cseréjére és a pálya kiegyenesítésére, mert nem szabályos a pálya. Ehhez a pályázati önrészéhez is 600 eFt támogatást kérnek. Azt gondolom, hogy a képviselő-testület akkor tud a 600 eFt-ról dönteni, ha tudjuk, hogy mennyi a teljes bekerülési költség. Az Attilát biztosítani kellene a támogatásunkról, de előtte látni kellene, hogy a teljes bekerülési költség mennyi. A következő testületi ülésre kérek az Attilától költségvetést vagy meghívjuk az ülésre, hogy mondja el élő szóban, hogy mit szeretnének.

**- Tűzoltóautó eladásáról döntés**

**Dr. Tóásóné Gáspár Emma polgármester:** A tűzoltó autóról szeretnék néhány szót szólni, ami a zöldhulladék lerakóban szolgál melegedőül. Vételi ajánlat érkezett a tűzoltó autóra. Az egyik az Erdészet, aki szívesen megvenné így rendszám nélkül. Annál még eladni is jobb, mint nekünk tárolgatni, ráadásul a bontóba elvinni is költség.

**Komka Tamás**: Azt is lehetne, hogy ne fizessen az Erdészet, hanem gyümölcsfákat vegyen, amivel egy utcát be lehet ültetni. Ez a típus, ahol múzeumot létesítettek már mindenkinek van, nem fognak erre pénzt áldozni.

**Frauhammer József**: Szerintem el kellene adni, és ezt a pénzt rá lehetne költeni a téren kiállított tűzoltó szekérre. Le kellene festeni.

**Ruzsa István János**: Meg kell nézni az interneten, hogy mi az ára.

**Dr. Tóásóné Gáspár Emma polgármester:** Megkérdezem a Veterán Egyesületet, hogy kell-e nekik. Tájékoztatom az érdeklődőt, hogy az eladási szándék meg van, az árat még nem tudjuk. decemberi ülésen döntünk az árról.

*A képviselő-testület az elhangzottakkal egyetértett.*

**- Malomdűlői utcák felújítása**

**Dr. Tóásóné Gáspár Emma polgármester:** Döntöttünk már a Boglárka utca felújításáról. A Kalász utcából is megkeresés érkezett. Megnéztem, kritikán aluli az állapota. Ott is felajánlották a lakók, hogy hozzájárulnak a felújítás költségeihez. Ugyanakkor az Orgona utcában gléderezés után a kemény felszíni réteg eltűnt, most már porzik is. Kértem a Magyar Aszfalttól árajánlatot a részleges utcahosszra a házakig martaszfaltra való burkolatra és az Orgona utca elejére, amiről beszéltünk, hogy nem a miénk, de ahhoz, hogy közlekedni lehessen rajta valamit csinálni kell. A Kalász utca javítási munkái jövő tavaszra vonatkoztatva 1.800 eFt, az Orgona utca javítási munkái 1.998 eFt-ba kerülnének. Úgy, mint a Boglárka utca esetében a lakosság hozzájárulásával gondolnám ezeknek az utcáknak a felújítását. A Kalász utcából Tóth Tivadar keresett meg, vállalta, hogy az ő utcarészénél megkeresi a lakókat, az Orgona utcában Bernáth Mária is hozzájárulna, és többen, akik ott laknak szívesen belefizetnének. A mértékét kellene nekünk megállapítani. A Boglárka utcánál úgy határozott a képviselő-testület, hogy 60 %-át fizeti az önkormányzat, 40 %-át a lakók.

**Frauhammer József**: Ez most is jó arány lenne.

**Komka Tamás**: Így kellene most is.

*Máriakálnok Község Önkormányzatának Képviselő-testülete az Orgona és Kalász utcák felújításával kapcsolatban - feltéve, hogy az érintett lakók a fennmaradó összeg megfizetésére kötelezettséget vállalnak - az árajánlatokban szereplő összegek 60%-ának megfizetését vállalja.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**80/2014.(XI.24.) határozat**

Máriakálnok Község Önkormányzatának Képviselő-testülete az Orgona és Kalász utcák felújításával kapcsolatban - feltéve, hogy az érintett lakók a fennmaradó összeg megfizetésére kötelezettséget vállalnak - az árajánlatokban szereplő összegek 60%-ának megfizetését vállalja.

**- Tájékoztató az Óvoda közös fenntartásával kapcsolatban**

**Dr. Tóásóné Gáspár Emma polgármester:** Amiről beszélni szeretnék az egy mai történet. A képviselő-testület már korábban értesült arról, hogy az Ostermayer Óvoda tagintézményeként működtetett máriakálnoki napközis óvoda 2013. évi elszámolása során keletkezett 1.379.189 Ft, amivel a város tartozna Máriakálnok község Önkormányzatának. Ez március 17-i elszámolás. A jegyző úrral elmentünk ma Mosonmagyaróvár város Polgármesteréhez, Jegyzőasszonyához, és a Pénzügyi Osztály vezetőhöz, hogy ezt a pénzt mi kérnénk. Hivatkozásul szolgált, hogy még a korábbi polgármesterekkel kötött megállapodás nem tartalmazott olyan kitételt, hogy mi van akkor, ha Mosonmagyaróvár tartozik nekünk. Csak arra vonatkozott a megállapodás, hogy mi van akkor, ha mi tartozunk nekik. Mivel ez nincs a megállapodásban nem tartják jogosnak kifizetni ezt a pénzt. Igazából ők érvényesíthetnék és érvényesítik is ebben az összegben az Ostermayer óvoda óvodavezetőjének máriakálnoki gyerekekre arányosan jutó bérét, és adminisztratív költségeik is vannak. Ebből az összegből levonják azokat a költségeket. Ezt a pénzt a máriakálnoki gyereklétszámra igényelték le, 2 millió Ft-ot. Úgy áll össze a finanszírozás 2013. óta, hogy az aktuális kormány finanszírozza az óvoda pedagógusokat és az ott dolgozókat meg még 2013-tól gyereklétszám után a működtetőnek lehet igényelni dologi kiadásokra költségeket. A mi óvodánk működtetéséhez szükséges normatívát Mosonmagyaróvár hívta le. Minden normatívát illik oda elhasználni, amire igénylésre kerül. 2013-ban a vezetőasszony Máriakálnokra jutó támogatási része 883 eFt egy évre, marad 495 eFt, de ebben az egyéb adminisztratív költségek nincsenek benne. Ez volt az egyik dolog, amiért mentünk, hogy ezt rendezzük, a másik az a megállapodási javaslat, amit Mosonmagyaróvár város készített el, amit nem írtam alá. A helyzet attól sajátos, hogy az épület Máriakálnokon van, a működtetést mi hajtjuk végre. Ellentmondás mutatkozott, amit ők is értettek, és éreztek. A megbeszélésen elmondtam, a hogy a képviselő-testületnek el kell gondolkodni azon, hogy visszavesszük az óvodát önkormányzati fenntartásba. Elvi állásfoglalást szeretnék kérni, hogy a számításokat elkezdjük-e. Május 30-ig kell arról végleges döntést hoznunk, hogy a következő oktatási-nevelési évben hogy kívánjuk működtetni továbbra az óvodát. Egy felhatalmazást szeretnék arra, hogy teljes körűen had járjunk el, és amikor már olyan képet tudunk nyújtani, ami a jelenlegi finanszírozás mellett helytálló, akkor a képviselő-testületet tájékoztatjuk, és akkor kell a végleges döntést ezzel kapcsolatban meghozni.

**Frauhammer József**: Szerintem pozitívan fogadja a falu. Most az van, hogy az önkormányzat „lerázta”, a folyamat visszafele fordulna.

**Dr. Tóásóné Gáspár Emma polgármester:** Akkor az volt a kényszerűség, most meg van egy lehetőség.

**Ruzsa István János**: A problémákkal is mindig ide jönnek, senki sem megy be az Ostermayer Óvodába.

**Dr. Tóásóné Gáspár Emma polgármester:** Más:Megérkezett Németországból a polgármestertől a levél, gratulál mindenkinek a választáshoz. Megírta az érkezésük dátumát, június 4-én csütörtökön érkeznek és június 7-én vasárnap távoznak. Ezt az időpontot tudomásul vesszük. Azt már korábban mondtam, hogy a 2014-ben beadott pályázatunk, amit erre a találkozóra írtunk, nem nyert, de bízom benne, ha jövőre beadjuk nyerni fog. Januárban egy Kulturális Bizottsági ülésen megbeszéljük, hogy mik azok a költségek, amiket csökkenteni lehet, ha nem lesz pályázati forrásunk. 10 éves évfordulója lesz a Partnerszerződés aláírásának.

Egyéb napirendi pont nem volt, így a polgármester az ülést **17.55 órakor** bezárta.

|  |
| --- |
| Kmf. |
| Dr. Tóásóné Gáspár Emma | dr. Kránitz Péter |
| polgármester | jegyző |